alexandrainst/scandi-wiki huggingface dataset:
Arkeologiåret 1861

Arkeologiåret 1861 er en oversikt over blant annet utgravninger, fødte og avdøde personer med tilknytning til arkeologi i 1861.

Utforskninger
 Første vitenskapelige utforskning av Nalanda Mahavihara i Bihar.
 Den britiske arkeologen Alexander Cunningham identifiserer oldtidsbyen Vaishali som nåtidens landsby Basrah i Bihar.

Utgravninger
 Leon Heuzey graver ut Vergina.

Publiseringer
 Edward Burnett Tylor - Anahuac: Or Mexico and the Mexicans, Ancient and Modern.

Hendelser
 Archaeological Survey of India grunnlagt

Fødsler

14. januar – Carl Bernhard Salin, svensk arkeolog (død 1931)
11. mars – Carl Ferdinand Friedrich Lehmann-Haupt, tysk arkeolog, assyriolog og historiker (død 1938)
30. september – Johannes Boehlau, tysk klassisk arkeolog (død 1941)
6. oktober – Gaston Cros, fransk hæroffiser og arkeolog (drept under krigshandlinger 1915)
19. november – Georg Steindorff, tysk egyptolog  (død 1951)

Dødsfall
28. august – Thomas Bateman, britisk antikvar og arkeolog (født 1821)
17. desember – Johann Andreas Wagner, tysk paleontolog, zoolog og arkeolog (født 1797)

Referanser
Ole Henrik Ellestad

Ole Henrik Ellestad (født 17. februar 1943) er en norsk tidligere kjemiprofessor. Han tok hovedfag i 1970 i fysikalsk kjemi og spektroskopi.Fra 1986-1996 var han forskningsdirektør ved Senter for industriforskning, senere SINTEF i Oslo, og leder for divisjon for Industriell kjemi. Fra 1985 til 1996 var han professor II i petrokjemi og katalyse ved Universitetet i Oslo. Fra 1996 til 2001 var Ellestad administrerende direktør for Norsk Regnesentral. Fra 2001 var han direktør for området for naturvitenskap og teknologi (NT) i Forskningsrådet. 

Ellestad har markert seg som skeptisk til menneskelig påvirkning av klimaet. Han har anklaget FNs klimapanel for ensidige konklusjoner og forutinntatthet, og har også kritisert NRKs dekning av klimaspørsmål. Han er leder av Klimarealistenes Vitenskaplige Råd.

Eksterne lenker  
 Samtiden 2009-2 Vitenskapen som forsvant – hvorfor verdens forskere ikke står samlet bak FNs klimapanel  
 Teknisk Ukeblad 21.10.2009 Lei av CO2-hysteriet
 Dag og Tid 21.10.2009 Ein støysendar i klimadebatten

Referanser

Professorer ved Universitetet i Oslo
Personer tilknyttet Norsk Regnesentral
Norske kjemiprofessorer
Fødsler i 1943
Arkeologiåret 1857

Arkeologiåret 1857 er en oversikt over blant annet utgravninger, fødte og avdøde personer med tilknytning til arkeologi i 1857.

Funn
 Første artefakt fra La Tène-kulturen i La Tène, Sveits
 Batterseaskjoldet i elven Themsen

Andre hendelser
Tunesteinen hentes inn til Universitetets Oldsaksamling.

Publiseringer
 William Wilde begynner publiseringen av en hemmeligstemplet katalog over museet ved Royal Irish Academy.

Fødsler

|-
|Juni ||13. || Erik Brate ||  || språkforsker og runekjenner ||align=center|66 ||align=center|1924 || 
|}
 15. februar – Federico Halbherr, italiensk arkeolog og epigrafiker, kjent for sine utgravninger på Kreta (død 1930)
 3. juni – Jacques de Morgan, fransk oldtidsforsker og egyptolog (død 1924)
 27. juli – E. A. Wallis Budge, engelsk egyptolog (død 1934)
 10. august – Georges Aaron Bénédite, fransk arkeolog (død 1926)
 6. september – Ernst Fabricius, tysk arkeolog og oldtidshistoriker (død 1942)
 28. september – Edward Herbert Thompson, amerikansk arkeolog (død 1935)

Dødsfall

|-
| || || Alessandro François || italiensk || kunsthistoriker og arkeolog ||align=center|60/61 ||align=center|1796 || 
|}
 31. januar – Giovanni Casoni, italiensk ingeniør, historiker og arkeolog (født 1783)
 6. mai – John Disney, engelsk advokat og arkeolog (født 1779)
 8. september – Giuseppe De Matthaeis, italiensk kirurg og arkeolog (født 1777)
 19. september – Giulio Cordero di San Quentin, italiensk numismatiker og arkeolog (født 1778)
 10. desember – Jacob Christian Lindberg, en dansk teolog, språkforsker og numismatiker (født 1797)

Referanser
Josef Monsrud

Josef Monsrud (født 29. mai 1922 på gården Monsrud på Harestua i Lunner kommune, død 12. desember 2009) var en norsk skogsarbeider, viltkonsulent og motstandsmann under andre verdenskrig i Osvald-gruppen og Milorg.

Motstandskamp

Osvald-gruppen 

20 år gammel ble Monsrud med i Osvald-gruppen. Han fikk grunnleggende opplæring under Asbjørn Sunde og gjennomførte sabotasjeaksjoner på Hadeland før han ble hyret som vakt for Norges Kommunistiske Parti. Det ulovlige partiet hadde base i Hemsedal. En dag ble vakthytten angrepet av tyskere. Monsrud så en tysker på tunet, og Finn Eriksen, hvis bror Håkon Eriksen hadde blitt henrettet et par måneder tidligere, skjøt gjennom vinduet og traff tyskeren. Flere soldater strømmet til, og Eriksen ble såret i hode og kropp. Han døde et par måneder senere av skadene. Tyskerne advarte at de ville sprenge hytta, og Josef Monsrud kastet seg ut av vinduet, der han ble slått bevisstløs og tatt til fange.

Etter dette ble det av Osvaldgruppen antatt at Monsrud var død. Han ble arrestert den 30. oktober og satt fengslet på Grini fra 2. til 24. november, før han ble flyttet til Møllergata 19 frem til februar 1943. På Viktoria Terrasse ble Monsrud avhørt og torturert i timer i strekk, men han sprakk ikke.

Da en kvinnelig slektning holdt bursdagsfest ble hun spurt av en tysk offiser hva hun ønsket seg. Hun svarte med å be om unge Monsruds løslatelse, hvilket ble etterkommet.

Milorg 
Da Monsrud kom ut fra fengsel ble han ansett for sikkerhetsrisiko av Osvaldgjengen og overført Milorg. Der arbeidet han for Secret Intelligence Service med ulovlig radio-transmisjon på Gullfaks, som ble operert fra forskjellige steder i Bærumsmarka og Nordmarka inntil krigens slutt.

For hans innsats ble fjellet Monsrudnabben i fjellgruppen Heimefrontfjella i Antarktis oppkalt etter ham.

I krigens sluttfase ledet Monsrud en HS-vaktstyrke på 40 mann i Lunner, som foretok arrestasjoner i fredsdagene.

Etterkrigstid 
Etter krigen tok Monsrud utdanning innen skogsfag på Kongsberg. I 1949 startet han arbeid for Oslo kommune.

Fra 1960 begynte ettervirkninger av opplevelsene og torturen under krigen å gjøre seg gjeldende. Han slet resten av livet med disse.

Referanser 

Medlemmer av Milorg
Personer fra Lunner kommune
Medlemmer av Osvald-gruppen
Svein Rennemo

Svein Rennemo (født 24. juli 1947) er styreleder for Equinor.  Han ble valgt til styreleder i daværende StatoilHydro 30. januar 2008. Før dette var han konsernsjef i Petroleum Geo-Services ASA. Rennemo er utdannet sosialøkonom fra Universitetet i Oslo. Han har hatt flere stillinger i Norges Bank. Han har også jobbet i OECD-sekretariatet, Finansdepartementet og Borealis, hvor han har vært konsernsjef. Rennemo er også nestleder i styret i Norske Skog. Han har tidligere vært styreleder i Statnett og Pharmaq.

Referanser

Eksterne lenker 
 Artikkel i Hegnar Online i forbindelse med vervet som styreleder i StatoilHydro.

Norske samfunnsøkonomer
Personer tilknyttet Statoil
Norske konsernsjefer
Fødsler i 1947
William Baldwin

William Baldwin (født 21. februar 1963 i Massapequa i New York i USA) er en amerikansk skuespiller som er mest kjent for sine hovedroller i filmer som  Flatliners fra 1990 og Backdraft fra 1991. 

Baldwin er broren til skuespillerne Alec, Daniel og Stephen. De blir noen ganger kollektivt kjent som Baldwin brothers. Baldwin ble oppdratt i en katolsk familie av både irsk, engelsk og fransk avstamming. Han ble utdannet ved Berner High School og Binghamton University og han har en grad i statsvitenskap og er kjent for sin støtte og sine bidrag til Binghamton's wrestling team. 

Før han startet opp sin karriere som skuespiller jobbet han som modell. Baldwin hadde hovedrollen sammen med Cindy Crawford i filmen Fair Game som ble publisert i 1995. Han har vært med i over 40 filmer, men han har ikke hatt mange ledende roller i disse filmene. Han ble godt mottatt med sin birolle i 2005-filmen The Squid and the Whale. I det siste har han spilt sammen med stjerner som Donald Sutherland i TV-serien Dirty Sexy Money som i USA går på kanalen ABC. I denne serien spiller han Donald Sutherlands eldste sønn Patrick Darling IV.

Referanser

Eksterne lenker 
 
 

Personer fra Massapequa
Personer fra USA av irsk opphav
Skuespillere fra USA
Knut Faremo

Knut Faremo (født 24. juni 1957 i Arendal) er en norsk forretningsmann.

Faremo startet sin karriere som kjøpmann i Lillesand i 1984 med nytt supermarked sammen med sin far, Åsmund.
Etter i noen år å ha bygget opp sin egen butikk-kjede med butikker i Kristiansand, Lillesand, Grimstad og Arendal, flyttet Faremo med familien til Oslo i 1994 for å der bli en av grunnleggerne av NorgesGruppen ASA. Han var aksjonær og første året både styrerepresentant og konserndirektør. Faremo innehadde mange funksjoner innen Norgesgruppen og hele tiden som konserndirektør og medlem av konsernledelsen. Han var arkitekten av avtalen mellom NorgesGruppen og det franske selskapet Carrefour SA i 2003. Avtalen ble avsluttet i 2005 og Faremo forlot NorgesGruppen etter 12 år. Han var ett år direktør i det danske konsernet Dagrofa i København før han startet opp sitt eget konsulent og investeringsselskap, Migaya Consulting AG i Sveits, hvor han idag opererer ut ifra med oppdrag i mange selskaper i flere land. Selskapet har også kontor i København. 

Knut Faremo var en av kjøperne av  206 apotek fra svenske staten i 2010. Sammen med medinvestorer og PE-bank etablerte de Apotek Hjärtat AB hvor Faremo ble valgt til selskapets første styreformann (ordförande)  med 320(2015) apotek over hele Sverige. Selskapet ble solgt til ICA Gruppen AB i januar 2015.

Faremo satt fra jan 2008 - jan 2010 i styret til Coop Sverige AB i Stockholm samt styreformann i det svenske innkjøp og logistikkselskapet CILAB(Coop Innkjøp og Logistikk AB).

Faremo er Ordförande i Picard Sverige ab. Knut Faremo er fra April 2019 styremedlem i det internasjonale børsnoterte HiTeck selskapet Pricer AB i Stockholm og fra mai 2020 Ordförande.

Knut Faremo er aktiv med rådgivning og oppkjøp av selskaper i flere land via sitt sveitsiske selskap, Migaya Consulting AG.

Knut Faremo fikk i 2006 den franske utmerkelsen ridder av Æreslegionen.

Referanser 

Norske konsernsjefer
Norske kjøpmenn
Æreslegionen
Fødsler i 1957
Stephen Baldwin

Stephen Baldwin (født 12. mai 1966 i Massapequa i New York) er en amerikansk skuespiller og politisk aktivist og den yngste av Baldwin brødrene.

Stephen Baldwin er broren til skuespillerne Alec, Daniel og William. Baldwin ble oppdratt i en katolsk familie og er av irsk, engelsk og fransk avstamming. Han er sønnen til Alexander og Carol Baldwin og har tre søstre som heter Jane, Elizabeth og Sarah Baldwin.

Baldwin ble en sterk tilhenger av John McCain og Sarah Palin under presidentvalget etter at Mike Huckabee trakk seg fra presidentvalget i 2008.

Han har en tatovering på venstre skulder med initialene «HM» som står for Hannah Montana. Begge hans døtre er store fans av Hannah Montana, og han fikk tatoveringen etter at han inngikk en pakt med Miley Cyrus om at han skulle få lov til å komme inn i serien hennes hvis han hadde initialene hennes tatovert på seg. Han avslørte tatoveringen til Miley på en boksignering i Nashville den 10. november 2008.

Baldwin har tilkjennegitt et kristent livssyn, noe som har også kommet til uttrykk gjennom hans politiske aktivisme.

Filmografi 
 1988 - The Beast som Anatoli Golikov
 1995 - De mistenkte som Michael McManus
 1995 - Fall Time som Leon
 2000 - Familien Flint på Viva Rock Vegas som Barney Rubble

Referanser

Eksterne lenker 
 
 

Personer fra Massapequa
Personer fra USA av irsk opphav
Skuespillere fra USA
Daniel Baldwin

Daniel Leroy Baldwin (født 5. oktober 1960 i Massapequa i New York) er en amerikansk skuespiller, produsent og regissør. Han er den nest eldste av de fire Baldwin-brødrene som alle er blitt skuespillere. 

Daniel Baldwin debuterte som skuespiller i TV-filmen Too Good To Be True som ble vist i 1988. Senere har han hatt roller i filmer som Born on the Fourth of July (1989), Harley Davidson and the Marlboro Man (1991), og Hero (1992). Han var å se på TV-skjermen igjen i 1990 i den kortvarige serien Sydney der han hadde hovedrollen som Valerie Bertinelli. 

Baldwin tilbrakte to uker på den nå nedlagte rehab-senteret Anacapa by the Sea, som ligger i Port Hueneme i California, for å få behandling for sin avhengighet av kokain. I 1998 ble han funnet løpende naken gjennom hallene i New Yorks Plaza Hotel og ble igjen arrestert av politiet for besittelse av kokain. Han hevdet han var skyldig i uorganisert adferd og ble av domstolen dømt til tre måneder på nok et rehab-senter.

Referanser

Eksterne lenker 
 

Personer fra USA av irsk opphav
Personer fra Massapequa
Skuespillere fra USA
Camilla Carlson

Camilla Carlson (født 28. januar 1930 i Arendal, død 28. februar 1990 på Norderhov) var en norsk forfatter. I 1954 giftet hun seg med billedhoggeren Ståle Kyllingstad.

Carlson studerte norsk og filosofi på Universitetet i Oslo og debuterte i 1958 med diktsamlingen Sangen om havet. I 1960 vant hun Aschehoug, Cappelen og Tidens debutkonkurranse med romanen Du er likevel min.. Fra 1962 til 1969 var hun litteraturanmelder i Verdens Gang.

Verv 
Hun ble styremedlem i Den norske Forfatterforening i 1962 og hadde vervet til 1969. Hun ble valgt inn i styret igjen i 1972, og fra 1974 til 1976 var hun nestformann, før hun i 1977 ble valgt til formann. Hun var leder av foreningen til 1981, da hun trakk seg fra vervet.

Bibliografi 
 Hanna 1965
 Bror menneske 1962
 Fra skjøgens bok 1961
 Du er likevel min 1960 (oversatt til finsk, dansk, svensk, engelsk og nederlandsk)
 Sanden og havet 1958

Referanser

Kilder 
 Hvem Hva Hvor 1980 side 109

Norske forfattere
Personer fra Arendal kommune
Personer fra Ringerike kommune
Aldor Ingebrigtsen

Wilhelm Aldor Ingebrigtsen (født 16. februar 1888 død 14. november 1952) var en norsk fisker og Arbeiderparti-politiker. Han vokste opp ved Lyfjord på Kvaløya. Inspirert av Alfred Eriksen arbeidet han i  fiskerforeninger og var formann Nord-Norges fiskerforbund fra 1916 til 1939. I 1921 ble han valgt inn på Stortinget for Arbeiderpartiet og ble gjenvalgt syv ganger. Han var forkjemper for nordnorske interesser på Stortinget og var medlem av post-, telegraf- og kystfartkomitéene.

Referanser

Litteratur  
 Ivan Kristoffersen  Aldor : kystens og fiskernes høvedsmann Tiden Oslo 1993 ISBN 82-10-03680-7
 Asbjørn Jaklin Nordlendinger til tusen Bd 2 ISBN 82-91668-15-9

Eksterne lenker 
 

Stortingsrepresentanter fra Ap
Stortingsrepresentanter for Troms
Stortingsrepresentanter 1922–1924
Stortingsrepresentanter 1925–1927
Stortingsrepresentanter 1928–1930
Stortingsrepresentanter 1931–1933
Stortingsrepresentanter 1934–1936
Stortingsrepresentanter 1937–1945
Stortingsrepresentanter 1945–1949
Stortingsrepresentanter 1950–1953
Personer fra Tromsø kommune
Norge under Vinter-OL 1952

Norge under Vinter-OL 1952. Syttitre sportsutøvere fra Norge, sekstien menn og tolv kvinner, deltok i åtte sporter under Vinter-OL 1952 i Oslo. De deltok i alpint, bobsleigh, kunstløp, langrenn, skihopping, skøyter, kombinert og ishockey. Norge ble beste nasjon med sju gull-, tre sølv- og seks bronsemedaljer. Skøyteløperen Hjalmar Andersen, som vant tre gullmedaljer, var norsk flaggbærer under åpningsseremonien.

Medaljer

Medaljevinnerne 
{| class=wikitable style="text-align:center"
|-
!colspan=5|  Norge under OL 1952 Oslo 
|-
! Medaljer || Utøver || Sport || Øvelse || Resultater
|-
|  ||align=left| Hjalmar Andersen ||align=left|  Hurtigløp på skøyter || 1 500 meter || 2.20,4
|-
|  ||align=left| Hjalmar Andersen ||align=left|  Hurtigløp på skøyter || 5 000 meter || 8.10,6
|-
|  ||align=left| Hjalmar Andersen ||align=left|  Hurtigløp på skøyter || 10 000 meter || 16.45,8
|-
|  ||align=left| Arnfinn Bergmann ||align=left|  Skihopping || Skihopping|| 226,0
|-
|  ||align=left| Hallgeir Brenden ||align=left|  Langrenn || 18 km || 1.01.34,0
|-
|  ||align=left| Stein Eriksen ||align=left|  Alpint || Storslalåm || 2.25,0
|-
|  ||align=left| Simon Slåttvik||align=left|  Kombinert || Kombinert || 451,621
|-
|  ||align=left| Stein Eriksen ||align=left|  Alpint || Slalåm || 2.01,2
|-
|  ||align=left| Torbjørn Falkanger ||align=left|  Skihopping || Skihopping || 221,5
|-
|  ||align=left| Magnar EstenstadMikal KirkholtMartin StokkenHallgeir Brenden ||align=left|  Langrenn || 4 × 10 km stafett || 2.23.13,0
|-
|  ||align=left| Guttorm Berge ||align=left|  Alpint || Slalåm || 2.01,7
|-
|  ||align=left| Magnar Estenstad||align=left|  Langrenn || 50 km || 3.38.28,0
|-
|  ||align=left| Sverre Haugli ||align=left|  Hurtigløp på skøyter || 5 000 meter || 8.22,4
|-
|  ||align=left| Arne Johansen ||align=left|  Hurtigløp på skøyter || 500 meter || 44,0
|-
|  ||align=left| Sverre Stenersen ||align=left|  Kombinert || Kombinert ||436,335
|-
|  ||align=left| Roald Aas ||  Hurtigløp på skøyter || 1 500 meter || 2.21,6
|}

  Alpine grener MennKvinner  Bobsleigh

   Nordiske grener 

  Langrenn MennKvinner  Kombinert 

  Skihopp 

  Hurtigløp på skøyter 

  Ishockey 

 Norge 2-3 USA
 Norge 0-6 Tsjekkoslovakia 
 Norge 2-4 Sverige
 Norge 2-7 Sveits
 Norge 2-5 Finland 
 Norge 2-6 Tyskland
 Norge 2-11 Canada
 Norge 3-4 Polen

  Kunstløp Kvinner Parløp'''

Eksterne lenker 
 Norges resultater i Vinter-OL 1952 hos olympedia.org

Nasjoner under Vinter-OL 1952
Norge under de olympiske leker
Vertsnasjoner under de olympiske leker
Sport i Norge i 1952
Becky Sauerbrunn

Rebecca Elizabeth Sauerbrunn (født 6. juni 1985 i St. Louis, Missouri) er en amerikansk fotballspiller som spiller for Washington Freedom og USAs kvinnelandslag. Hun er hovedsakelig forsvarsspiller. Sauerbrunn er også norsk serie- og cupmester 2009 med Røa.

Sauerbrunn ble regnet som et stort talent allerede i tenårene, og har spilt på aldersbestemte landslag i USA siden 2000. Sauerbrunn spilte for University of Virginias lag fra 2003 til 2007, og utmerket seg nok til å få spille for Washington Freedom i W-League 2008, på det tidspunktet det høyeste nivået i USA. Da Washington ble invitert som ett av sju lag i den nye profesjonelle serien WPS, var hun en av de første ikke-landslagsspillerne som ble valgt ut til Washingtons lag. Hun spilte alle kampene i 2009-sesongen, og spilte deretter tre måneder for Røa. Hun spilte de siste fem toppseriekampene som sikret Røas seriemesterskap 2009, semifinalen og finalen i NM 2009 og tre kamper i mesterligaen.

Referanser

Eksterne lenker 
 

Fotballspillere fra USA
Olympiske mestere for USA
Spillere i VM i fotball for kvinner 2011
Medaljevinnere under Sommer-OL 2012
Deltakere for USA under Sommer-OL 2012
Fotballspillere under Sommer-OL 2012
Spillere i VM i fotball for kvinner 2015
Deltakere for USA under Sommer-OL 2016
Fotballspillere under Sommer-OL 2016
Deltakere for USA under Sommer-OL 2020
Fotballspillere under Sommer-OL 2020
Fotballspillere for Røa IL
Medaljevinnere under Sommer-OL 2020
Olympiske medaljevinnere i fotball
Klinkekule

En klinkekule er en kuleformet leke. I dag masseproduseres de i glass, men de kan også være laget av porselen, marmor, metaller eller plast. Klinkekulene brukes til mange ulike varianter av enkle kastespill, de er både barnelek, samleobjekter og spilles i store internasjonale turneringer.

Klinkekuler er en gammel type leketøy, og kjennes fra store deler av verden langt tilbake i historien. For eksempel har objekter som likner på klinkekuler vært funnet i arkeologiske utgravninger nær Mohenjo-daro, og Bruegel inkluderte klinkekuler i sitt verk Barns lek.

Klinkekuler ble først masseprodusert på 1800-tallet, og i Norge ble tidlig Egersund Fayancefabrik en av de viktigste produsentene. Deres klinkekuler ble kalt mabliss.

Referanser

Se også
Mabliss

Leketøy
Manicouagansjøen

Manicouagansjøen eller Manicouaganreservoaret er en annulær/sirkelformet innsjø i det sentrale Québec i Canada. Innsjøen dekker et areal på 1 942 km². Østbredden er tilgjengelig via Route 389. 

Øya i sentrum av innsjøen, som tar opp det meste av sjøens areal, er kjent som René-Levasseur-øya. Det høyeste punktet på øya er Mont Babel. Selve sjøen er bare en smal sirkelformet stripe vann rundt den avrundete øya i midten, noe som gjør at den er blitt kalt «Québecs øye». 

Innsjøen og øya kan tydelig sees fra verdensrommet. I 2007 ble Manicouagansjøen nominert til CBCs konkurranse Seven Wonders of Canada av astronaut Marc Garneau.

Opprinnelse 
Manicouagansjøen er et gammelt nedslagskrater som ble dannet da en asteroide traff jorden for ca. 214 millioner år siden, midt i trias. Asteroiden hadde en diameter på 5 km. Krateret var opprinnelig 100 km bredt, men sedimentering og erosjon har siden redusert den synlige diameteren til ca. 72 km. Det er det femte største asteroidedannede krateret på jorden.

Referanser

Eksterne lenker 
 

Innsjøer i Canada
Québecs geografi
St. Lawrences vassdragsområde
George Placzek

George Placzek (født 26. september 1905 i Brno, Mähren, død 9. oktober 1955 i Zürich) var en tsjekkisk fysiker. Han studerte fysikk i Praha og Wien. Han arbeidet med Hans Bethe, Edward Teller, Rudolf Peierls, Werner Heisenberg, Victor Weisskopf, Enrico Fermi, Niels Bohr, Lev Landau, Edoardo Amaldi, Emilio Segre, Leon van Hove og mange andre fremtredende fysikere i sin tid. Hans kone, Els Placzek (pikenavn Andriesse) var en tidligere kone av en fysiker Hans von Halban.

Placzek bidrag innen vitenskapelig arbeid innebærer en grunnleggende teori for ramanspredning, molekylær spektroskopi i gasser og væsker, nøytronfysikk og matematisk fysikk. Sammen med Otto Frisch, foreslo han en direkte eksperimentell bevis av kjernefysisk fisjon. Sammen med Niels Bohr og andre, var han instrumentell i å avklare hvilken rolle Uran 235 hadde for muligheten til en nukleær kjedereaksjon.

Under sitt opphold i Landaus sirkel i Kharkov rundt 1937 ble Placzek vitne til realiteten av det Stalinistiske regimet. Hans førstehånds erfaring fra dette oppholdet påvirket politiske oppfatninger av hans nære venner, Robert Oppenheimer og Edward Teller spesielt.

Senere var Placzek den eneste tsjekkiske i noen av de ledende posisjoner i Manhattanprosjektet, hvor han arbeidet fra 1943–1946 som medlem av den britiske misjonen; først i Canada som leder av en teoretisk divisjon i Montreal Laboratory og deretter (siden mai 1945) i Los Alamos, hvor han senere erstattet sin venn Hans Bethe som leder av den teoretiske gruppen. Siden 1948, var Placzek medlem av Institute for Advanced Study in Princeton, USA. Placzek sin tidlige død i Zürich var svært sannsynlig et selvmord påvirket av sin mangeårige alvorlig sykdom. Nylig dukket det opp mange nye fakta om George Placzek og hans familiære røtter i forbindelse med et symposium holdt i Placzek minne.

Referanser 
 

Personer tilknyttet Manhattanprosjektet
tsjekkiske fysikere
Personer fra Brno
Husøy (Træna)

Husøy er et tettsted og administrasjonssenteret i Træna kommune i Nordland. Tettstedet har  innbyggere per 1. januar , og ligger på øya Husøya. Her ligger Træna kirke, Træna kommunes rådhus, skole og Joker-dagligvarebutikk. Det finnes også privat frisør her. Rundt midten av juli blir Trænafestivalen årlig arrangert. Konsertsteder er Træna skoles fotballbane og mange andre steder, som Kirkhelleren på Sanna. Kjente artister som Bjørn Eidsvåg, Madrugada, Madcon og Astrid S har opptrådt her.

Øya Husøya 
Husøya er en øy i Træna kommune og øygruppa Træna, og hele øya blir regnet som administrasjonssenter i kommunen. Øya er tilknyttet Ærøya, Hikelen og Ytterhakksholmen via to moloer og ei bru. Hikelen er høyeste punkt (97 moh), og er et godt kjent landemerke på Husøya. Fra Husøya går det lokalbåt/hurtigbåt til Sørsanna/Sanna. Fra Janesvågen, ved fergekaia, går fylkesvei 7398 (tidl. Fv421), nordvest til Kjerkvågen rett nedenfor Petter Dass-kapellet og også sørvest forbi Træna kirke, Kvernneset og Torsholmen helt til den slutter sør for Fallavika vest på Husøya. Herfra går det vei til rorbuhotell på Ærøya, og anleggsvei sørover mot Hikelen og Ytterhakksholmen.

Referanser 

Bosetninger i Træna
Tettsteder i Nordland
Fiskevær i Nordland